Id-dinja tal-mużika tinsab f'luttu wara l-mewt ta' Jon Lukas – isem sinonimu mal-iżvilupp tal-ħoss mużikali fis-snin 70 u 80, speċjalment bi produzzjonijiet bħal 'Can't Afford To Lose'. Il-kant-awtur Malti, magħruf bħala Woodenman, kien ħareġ il-kanzunetta 'Love We Share' fl-1993. Iżda tul is-snin kellu numru ta' suċċessi oħrajn. Waħda mill-aħħar intervisti li saritlu kien għamilha fuq Net FM il-kollega Noel D'Anastas, u dakinhar il-vuċi tiegħu kienet diġa' tinstema' xi ftit batuta – għalkemm il-fjamma mużikali baqgħet b'saħħitha sal-aħħar. Din l-inervista kienet imxandra fuq Net FM fil-25 t'Ottubru 2020 u titqies l-aħħar intervista fit-tul dwar it-tfulija, iż-żgħożija u l-karriera tiegħu.